Na podlagi Odloka o proračunu Občine Brda za leto 2024, Odloka o Rebalansu I. proračuna Občine Brda za leto 2024 (Uradno glasilo slovenskih občin, št. 73/2023, 29/2024) in na podlagi Odloka o dodeljevanju finančnih spodbud za razvoj podjetništva v Občini Brda (Uradno glasilo slovenskih občin št. 29/2024, v nadaljevanju: odlok) Občina Brda objavlja naslednji

**JAVNI  RAZPIS za spodbujanje novih zaposlitev in samozaposlitev, spodbujanje začetnih investicij in investicij v razširjanje dejavnosti in razvoj ter spodbujanje najema poslovnih prostorov na območju Občine Brda**

**I. NAROČNIK**

Občina Brda, Trg 25. maja 2, 5212 Dobrovo (v nadaljevanju: občina).

**II. PREDMET JAVNEGA RAZPISA**

Predmet javnega razpisa je:

- spodbujanje novih zaposlitev in samozaposlitev **(UKREP A),**

- spodbujanje začetnih investicij in investicij v razširjanje dejavnosti in razvoj **(UKREP**

 **B),**

- spodbujanje najema poslovnih prostorov na območju Občine Brda **(UKREP C).**

**III.  NAMEN JAVNEGA RAZPISA**

Namen javnega razpisa je vzpostavitev učinkovitega podpornega okolja za potencialne podjetnike in delujoča podjetja v vseh fazah njihovega razvoja, povečanje možnosti za ustanavljanje novih podjetij, spodbujanje njihove rasti in ustvarjanje novih delovnih mest ter spodbuditev med raziskovalnimi in izobraževalnimi organizacijami ter gospodarstvom.

**IV. VIŠINA RAZPOLOŽLJIVIH SREDSTEV**

Skupna višina razpoložljivih proračunskih sredstev za izvedbo razpisa v letu 2024 je **65.000,00 Eur** (ukrep A: 15.000 Eur; ukrep B: 45.000 Eur; ukrep C: 5.000 Eur).

Proračunska sredstva se dodeljujejo kot nepovratna sredstva skladno s pravili o dodeljevanju državnih pomoči »de minimis«. Pri odobritvi pomoči bo Občina Brda upoštevala načelo »de minimis«, podrobnosti so navedene v razpisni dokumentaciji.

Skupni znesek pomoči, dodeljen istemu podjetju – upravičencu na podlagi pravila de minimis ne sme presegati 300.000 EUR v obdobju zadnjih treh letih, ne glede na obliko ali namen pomoči.

Skupaj s pomočjo de minimis se v zvezi z istimi upravičenimi stroški ne sme dodeliti še državna pomoč, za isti ukrep za financiranje tveganja, če bi s takšno kumulacijo presegla intenzivnost pomoči ali znesek pomoči.

Sredstva bremenijo proračunsko postavko 14060 – Spodbujanje razvoja podjetništva.

**V.  UPRAVIČENCI**

Upravičenci do sredstev razpisa so določeni pri posameznem ukrepu (A, B, C).

**VI. UPRAVIČENI STROŠKI IN VIŠINA ODOBRENIH SREDSTEV**

Višina sredstev, ki se dodeli posameznemu upravičencu, je omejena glede na ukrep kot je razvidno v posamičnih ukrepih (A, B, C) in se določi na podlagi določb iz odloka in tega razpisa, rezultatov ocenjevanja vseh vlog, višine zaprošenih sredstev s strani upravičenca ter višine razpoložljivih sredstev.

**VII. OMEJITEV UPRAVIČENIH STROŠKOV**

Do sofinanciranja bodo upravičeni le stroški prijavljeni za nove zaposlitve in samozaposlitve in najema poslovnih prostorov na območju Občine Brda, ki bodo nastali od **1. 12. 2023 do 30. 11. 2024** ter začetne investicije in investicije v razširjanje dejavnosti in razvoj, ki bodo nastali od **1. 1. 2024 do 31. 12. 2024.**Povračilo davka na dodano vrednost in davka na dobiček/dohodek ni upravičen strošek.

V primeru, da upravičenec v obdobju tega razpisa, aktivnosti ne realizira v obsegu, kot ga je prijavil v vlogi na razpis, se znesek odobrenih sredstev s strani naročnika sorazmerno zmanjša, v skladu z odobrenim odstotkom sofinanciranja.

**VIII. IZGUBA PRAVICE DO DODELITVE SREDSTEV, NERAZDELJENA SREDSTVA**

Prejemnik sredstev izgubi pravico do dodelitve sredstev oziroma sorazmernega dela sredstev, v kolikor v roku, določenem z javnim razpisom, ne realizira oziroma ne realizira v celoti projektov oziroma aktivnosti, za katere so mu bila z odločbo iz 53. člena Odloka o dodeljevanju finančnih spodbud za razvoj podjetništva v Občini Brda sredstva dodeljena.

V primeru, da prijavitelj ne realizira prijavljenega projekta oz. aktivnosti, v naslednjem javnem razpisu ne more pridobiti sredstev na podlagi Odloka o dodeljevanju finančnih spodbud za razvoj podjetništva v Občini Brda.

V kolikor sredstva na razpisu ne bodo porabljena za posamezen ukrep, se lahko s sklepom komisije prerazporedijo na ostale ukrepe tega javnega razpisa.

**IX. MERILA ZA OCENITEV VLOG**

Komisija bo vloge ocenila in točkovala na podlagi meril, ki so določena pri posamičnem ukrepu (A, B, C).

Vloge se točkuje in glede na zbrano število točk razvrsti od vloge z najvišjim številom točk do vloge z najnižjim številom točk.

Pravočasne in popolne vloge bo ocenila Komisija za gospodarske dejavnosti. Prednost pri izboru in dodelitvi sredstev imajo upravičenci, ki dobijo najvišjo oceno na osnovi meril.

V primeru, da imata dva ali več upravičencev enako število točk, ima prednost tisti upravičenec, ki je prvi oddal vlogo.

**X. VLOGE, RAZPISNA DOKUMENTACIJA, NAČIN PRIJAVE IN RAZPISNI ROKI**

Javni razpis je odprt **do 28. 8. 2024 do 12.00 ure**. Prijavitelji oddajo vloge v obdobju od objave razpisa **do 28. 8. 2024 do 12.00 ure**. Kot pravočasna se šteje vloga, ki bo najkasneje **do 28. 8. 2024 do 12.00 ure** prispela po pošti oziroma bo osebno oddana na naslov OBČINA BRDA, Trg 25. maja 2, 5212 Dobrovo. Prepozne vloge bodo s sklepom zavržene.

Vloga na razpis mora biti oddana v zaprti ovojnici z ustrezno navedbo na sprednji strani, dobesedno in brez okrajšav: **»NE ODPIRAJ – VLOGA NA JAVNI RAZPIS ZA: Ukrep A »Spodbujanje novih zaposlitev in samozaposlitev«, Ukrep B »Spodbujanje začetnih investicij in investicij v razširjanje dejavnosti in razvoj« ter Ukrep C »Spodbujanje najema poslovnih prostorov na območju Občine Brda«. Prijavitelj navede na kateri ukrep se prijavlja (A, B, C)** in s polnim nazivom in naslovom pošiljatelja.

Obrazec pravilne opreme ovojnice za prijavo na javni razpis je priložen razpisni dokumentaciji in ga prilepite na prvo stran ovojnice. Vloga se izpolni na obrazcih razpisne dokumentacije. Prijavitelj ustrezno izpolni tisto razpisno dokumentacijo, ki velja za ukrep, na katerega se prijavitelj prijavlja. Dokazila se prilagajo v fotokopijah. Naročnik lahko od prijavitelja zahteva na vpogled originale dokazil. Naročnik lahko od prijavitelja zahteva tudi, da predloži listine, s katerimi dokazuje posamezna dejstva oziroma izjave iz vloge. Vloge, ki ne bodo izpolnjene na obrazcih razpisne dokumentacije, bodo s sklepom zavržene.

Odpiranje prispelih vlog bo **v** **TOREK 3. 9. 2024**\_**ob 18.00 uri** in ni javno. Komisija bo v roku 8 (osmih) delovnih dni od odpiranja pisno pozvala tiste prijavitelje, katerih vloge niso bile popolne, da jih dopolnijo. Vloga se šteje za popolno, če vsebuje vse elemente, ki so določeni v razpisni dokumentaciji. Neustrezne vloge (ki ne bodo vsebovale bistvenih elementov razpisnih zahtev) in nepopolne vloge, ki jih prijavitelji ne bodo dopolnili v določenem roku, bodo zavržene.

Odločbe, s katerimi bo odločeno o dodelitvi sredstev, bodo izdane najkasneje v 30-ih dneh od odpiranja vlog.

**XI. RAZPISNA DOKUMENTACIJA**

Brezplačna razpisna dokumentacija z navodili prijaviteljem za izdelavo vloge, je na voljo v prostorih Občine Brda, Trg 25. maja 2, 5212 Dobrovo, v glavni pisarni (pritličje občinske stavbe) vsak delovni dan od 8.00 – 12.00 ure in od 13.00 – 15.00 ure, sreda od 8.00 – 12.00 in od 13.00 – 16.00 ure in petek od 8.00 – 12.00 in od 13.00 – 14.00 ure. Dokumentacija je na voljo tudi na spletni strani Občine Brda: www.obcina-brda.si.

Morebitna vprašanja je mogoče posredovati kontaktni osebi po elektronski pošti: info@obcina-brda.si.

**XII. POPOLNA VLOGA**

Vloga je popolna, če vlagatelj do predpisanega roka za oddajo vlog v javnem razpisu, predloži ustrezne dokumente po vrstnem redu glede na izbrani ukrep oziroma predmet prijave, kot navedeno podrobneje v razpisni dokumentaciji.Kot popolna se šteje tudi tista vloga, ki je bila v dogovorjenem roku na podlagi poziva k dopolnitvi ustrezno dopolnjena.

 ŽUPAN

 Franc Mužič